**Správa z tréningu CTM ZO 1.2.2025**

Tréning CTM ZO bol pripravený v lokalite Svätý Jur zo strany Bieleho kameňa pre členov CTM ZO a FBA. Za CTM Zo sa zúčastnilo iba 9 pretekárov, viacerí bez ospravedlnenia neúčasti. Tréning sa uskutočnil na toto obdobie za veľmi priaznivého slnenčného počasia bez snehovej pokrývky, bez zrážok, +5°C.

V lese bolo pripravených 15 veľkých lampiónov s SI krabičkami.

Tréning bol zameraný na vytrvalosť s mapou a voľbu dlhších postupov, veľkí chlapci mali dĺžku 10.1km, ostatné kategórie tiež primerane veku. Cieľom bolo vybrať optimálny postup bez použitia ciest, ktoré boli z mapy vymazané.

Pretekári dostali výsledky, aby mohli svoje výsledky konzultovať s osobnými trénermi. Nezverejňujeme ich, nakoľko išlo o „previerku“ počas prípravného obdobia a tréningu sa zúčastnilo len málo pretekárov.

Za CTM ZO spracovala Alena Bukovácová, 5.2.2025 v Bratislave